Sammen med sønnerne Peter Bech Buje og Michael Bech Buje arbejder Lise Bech i Skovlageret, hvorfra hele festivalens indkøb af øl og sprut bliver styret. - Det er så hyggeligt at være sammen. Det er helt ligesom at være på skiferie sammen, griner Lise Bech, og glæder sig over familietraditionen, som sønnerne ikke er blevet trætte af endnu. De to sønner på henholdsvis 30 og 32 år er med til at styre festivalens barrevision og lageroptælling. - Samarbejdet med vores mor går forrygende, men det hårdeste er nok at skulle møde klokken 9.00 og revidere barlageret, når man har festet aftenen før, griner de to brødre samstemmende. Og deres status efter dag et på festivalen er, at der er blevet drukket mere end festivalen har budgetteret med. Så festivaldeltagerne har indtil nu været tørstige.

Referat:
Vi kender normalt Lise Bech som politiker, hvor hun sidder i Folketinget. Men på Nibe Festival slår hun sig løs som frivillig hjælper sammen med sine sønner.